27/12/2011 | Administración LocalMunicipal
Carballo
Anunico aprobación definitiva Ordenanza fiscal nº 6 taxa lixo

O Pleno do Concello de Carballo, na sesión extraordinaria de data 19/12/2011, adoptou, entre outros, os seguintes acordos: <<Aprobación definitiva da modificación da Ordenanza Fiscal nº 6: Taxa pola prestación do servizo de recollida domiciliaria de lixo e residuos sólidos urbanos para 2012: Resolución de alegacións.1º.- A desestimación das alegacións presentadas contra a aprobación inicial da modificación da Ordenanza Fiscal nº 6 do Concello de Carballo, reguladora da taxa pola prestación do servizo de recollida domiciliaria de lixo e residuos sólidos urbanos, polos motivos sinalados no informe do Xefe do Servizo de Xestión e Inspección Tributaria e Catastral deste Concello, de data 09/12/2011, fiscalizado favorablemente pola Interventora accidental.2.- A aprobación definitiva da modificación da Ordenanza Fiscal nº 6 do Concello de Carballo, reguladora da taxa pola prestación do servicio de recollida domiciliaria de lixo e residuos sólidos urbanos, consonte ao texto anexo á presente proposta.3º.- Ordear a inmediata publicación no Boletín Oficial da Provincia do presente acordo, xunto co texto íntegro das modificacións operadas na Ordenanza, a efectos da súa entrada en vigor, que se producirá o primeiro de xaneiro de 2012.>> De tal xeito, en cumprimento do previsto no art.17 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, procede inserir o texto íntegro das modificacións operadas no texto da devandita norma no B. O. P., consonte á redacción que segue: Modificación do art.1º: << No uso das potestades conferidas pola Constitución, polo art.106 da Lei 7/1985, do 2 de abril, de bases do réxime local e dacordo co previsto no art.57 do Real decreto lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, este Concello establece a Taxa pola prestación do servizo de recollida domiciliaria de lixo e residuos sólidos urbanos, que se regulará pola presente Ordenanza, redactada conforme ó disposto nos arts.20 a 27 do devandito R. D. L.2/2004>>. Modificación do art.3º.1: << Son suxeitos pasivos desta taxa, a título de contribuíntes, as persoas físicas e xurídicas, así coma as entidades reguladas no artigo 35.4 da Lei 58/2003, do 17 de decembro, xeral tributaria, que ocupen ou utilicen calquera clase de vivenda ou local, ben sexa a título de propiedade, arrendatario, ou calquera outro dereito real, incluso en precario.>> Modificación do art.4º.1: << En materia de responsabilidade estarase ao previsto na Lei 58/2003, xeral tributaria e nas disposicións que a desenvolvan ou complementen.>> Modificación do art.5º.1: << De conformidade co disposto no artigo 9.1 do R. D. L.2/2004, non se recoñece beneficio tributario algún, agás os que sexan consecuencia do establecido en normas ou Tratados Internacionais ou que estén previstos en normas con rango de Lei.>> Modificación do art.7.1.1ª: Tarifas, consonte á seguinte redacción: <<Tarifa 1ª. Vivendas: - Vivendas casco urbano (zona recollida de maior frecuencia): 61,37 €. - Vivendas en zonas de recollida de frecuencia inferior: 49,10 €. >> Modificación do art.7.1.15ª: Tarifas, consonte á seguinte redacción: << Tarifa 15ª. Actividades económicas realizadas na zona de extrarradio: Aplicaranse as tarifas previstas nas dez clasificacións anteriores, segundo a naturaleza da actividade realizada, do seguinte xeito: - As realizadas en zonas de recollida de frecuencia inferior: reducción do 40 %. >> Modificación da Disposición Derradeira, consonte á seguinte redacción: <<A presente Ordenanza entrará en vigor o día primeiro de xaneiro de 2012.>> Carballo, 20 de decembro de 2011 O Alcalde, Asdo. Evencio Ferrero Rodriguez